דף הבית » מאמרים » למי כדאי לעשות צוואה?
התשובה היא, שאדם שאין לו כלל רכוש, אין צורך מיידי שיעשה צוואה אולם אדם שיש לו רכוש ואפילו רק דירה- מומלץ ביותר כי יעשה צוואה שכן אנו רוצים לקבוע מה יקרה עם הרכוש שלנו לאחר מותנו.
אם כן חוק הירושה הוא בעצם "ברירת המחדל" אשר מופעלת כשאין צוואה. ברוב המקרים, הישראלים מעוניינים בהסדר אחר, שאינו בדיוק לפי חוק הירושה.
זוג שמצב היחסים ביניהם אינו טוב או מצוי בהליכי גירושין, רצוי מאוד להכין צוואה, מפני שאם אחד מבני הזוג ימות טרם הגירושין, יעבור הרכוש לבן הזוג איתו מסוכסך. סביר להניח כי אדם העומד בפני גירושין או פירוד יחפצו להבטיח את עתיד ילדיהם או להבטיח חלק מהרכוש לבן הזוג העתידי עימו עתיד לחלוק את חייו. צוואה תבטיח כי הרכוש לא יפול לידיו של בן הזוג שהפסיק להיות אהוב.
על ידי עריכת צוואה יכול המוריש לממש את רצונו, למנוע סכסוכים בין היורשים ולעיתים לבצע בעצם מעין תכנון מס. למשל, אדם שיש לו 3 דירות ו-3 ילדים, אם לא יעשה צוואה, כל אחד מהילדים ירש 1/3 דירה ואם הילדים ירצו לממש הדירות יהיה עליהם לשלם סכומי מס גדולים. לעומת זאת, אם המוריש יוריש בצוואה כל אחת מהדירות לכל ילד, הדבר יחסוך כספים רבים ליורשים.
צוואה היא הכרח במקרה בו חיים בני זוג כידועים בציבור.
מקרה נדיר יותר שבו נדרשת צוואה, הוא מקרה של לידת ילד מזרע שנשאב מאדם לאחר מותו. לפי החוק, אדם יכול לרשת את אביו רק אם נולד תוך 300 ימים מיום מותו של האב. במקרה של שאיבת זרע, יכול להוולד ילד גם כמה שנים לאחר שהאב נפטר ואז אפילו לא יירש את סבו וסבתו כי אינו נחשב לנכד שלהם. ולכן במקרה כזה חייבים צוואה שבה יסבירו בדיוק איך יתחלק רכושם.